               EURÓPAI BIZOTTSÁG
            Brüsszel, 2021.9.23.
            COM(2021) 593 final
            2021/0303(NLE)
            Javaslat
            A TANÁCS HATÁROZATA
            az Európai Unió által a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással létrehozott vegyes bizottságban a megállapodás módosítására irányuló határozat elfogadása tekintetében képviselendő álláspont meghatározásáról

               INDOKOLÁS

               1.A javaslat tárgya

               A Bizottság javasolja, hogy a Tanács határozza meg az Unió által a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással (a továbbiakban: kilépésről rendelkező megállapodás) létrehozott vegyes bizottságban a megállapodás módosítását célzó vegyes bizottsági határozat tekintetében képviselendő álláspontot.

               2.A javaslat háttere

               2.1.A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás

               A kilépésről rendelkező megállapodás meghatározza az Egyesült Királyságnak az Unióból és az Euratomból való rendezett kilépésére vonatkozó szabályokat. A kilépésről rendelkező megállapodás 2020. február 1-jén lépett hatályba.

               2.2.A vegyes bizottság

               A kilépésről rendelkező megállapodás 164. cikkének (1) bekezdése alapján létrehozott vegyes bizottság az Unió és az Egyesült Királyság képviselőiből áll. A vegyes bizottság elnökségét az Unió és az Egyesült Királyság közösen látja el. A kilépésről rendelkező megállapodás VIII. melléklete meghatározza a vegyes bizottság eljárási szabályzatát. A vegyes bizottság évente legalább egyszer ülésezik, vagy az Unió vagy az Egyesült Királyság kérelmére ül össze, és az ülései ütemezését és napirendjét közös megegyezéssel határozza meg.

               A vegyes bizottság feladatait a kilépésről rendelkező megállapodás 164. cikke határozza meg, és azok elsősorban a következőkből állnak:

               ·a megállapodás végrehajtásának és alkalmazásának felügyelete közvetlenül vagy a vegyes bizottságnak jelentést tevő szakbizottságok munkáján keresztül;

               ·határozatok és ajánlások elfogadása, beleértve a megállapodás módosításait az abban meghatározott ügyekben;

               ·a megállapodás értelmezésével és alkalmazásával kapcsolatban esetlegesen felmerülő problémák megelőzése és viták orvosolása.

               2.3.A vegyes bizottság tervezett határozata

               A vegyes bizottság a kilépésről rendelkező megállapodás 164. cikke (5) bekezdésének d) pontja alapján a megállapodást módosító határozatot fogadhat el a hibák kijavítása, a kihagyások vagy más hiányosságok kezelése, illetve a kilépésről rendelkező megállapodás aláírásakor előre nem látható helyzetek kezelése érdekében, feltéve, hogy a változtatások nem módosítják a megállapodás lényegi elemeit.

               A tervezett határozat célja olyan kihagyások és hiányosságok kezelése, amelyek nem módosítják a kilépésről rendelkező megállapodás lényegi elemeit.

               A kilépésről rendelkező megállapodás 166. cikke (2) bekezdésének megfelelően a tervezett határozat kötelező lesz a felekre nézve. Az eljárási szabályzat 9. szabályának megfelelően a vegyes bizottság által elfogadott határozatokban szerepelnie kell azok hatálybalépése időpontjának.

               3.Az Unió által képviselendő álláspont

               3.1.A kilépésről rendelkező megállapodás szociális biztonsági rendszerek koordinálásáról szóló I. mellékletének I. része

               A kilépésről rendelkező megállapodás I. mellékletének I. része tartalmazza a szociális biztonsági rendszerek koordinációjával foglalkozó igazgatási bizottság azon határozatait és ajánlásait, amelyeket az Uniónak és az Egyesült Királyságnak a szociális biztonsági rendszerek koordinálására vonatkozó szabályok alkalmazása során kellően figyelembe kell vennie (lásd a kilépésről rendelkező megállapodás 31. cikkét).

               2017. október 18-án a szociális biztonsági rendszerek koordinációjával foglalkozó igazgatási bizottság jóváhagyta a 987/2009/EK európai parlamenti és tanácsi rendelet 19. cikkének (2) bekezdésében említett tanúsítvány kibocsátásáról szóló A1. sz. ajánlást. Ez az ajánlás azonban nem szerepelt a kilépésről rendelkező megállapodás I. mellékletében, ezért azt ki kell egészíteni.

               2017. október 19-én a szociális biztonsági rendszerek koordinációjával foglalkozó igazgatási bizottság jóváhagyta az E6 sz. határozatot annak az időpontnak a meghatározásáról, amikor egy üzenet a szociális biztonságra vonatkozó információk elektronikus adatcseréje (EESSI) rendszerben jogi szempontból benyújtottnak minősül. Ez a határozat azonban nem szerepelt a kilépésről rendelkező megállapodás I. mellékletében, ezért azt ki kell egészíteni.

               2020. június 17-én a szociális biztonsági rendszerek koordinációjával foglalkozó igazgatási bizottság jóváhagyta a 987/2009/EK európai parlamenti és tanácsi rendelet 67. és 70. cikkében, valamint az S9 sz. határozatban említett határidőknek a Covid19-világjárvány miatti meghosszabbításáról szóló H9 sz. határozatot. Ez a határozat azonban nem szerepelt a kilépésről rendelkező megállapodás I. mellékletében, ezért azt ki kell egészíteni.

                2020. október 21-én a szociális biztonsági rendszerek koordinációjával foglalkozó igazgatási bizottság jóváhagyta a szociális biztonsági rendszerek koordinációjával foglalkozó igazgatási bizottság Adatkezelési Technikai Bizottságának működési rendjéről és összetételéről szóló H 10. sz. határozatot. Ez a határozat azonban nem szerepelt a kilépésről rendelkező megállapodás I. mellékletében, ezért azt ki kell egészíteni. Ez a határozat a szociális biztonsági rendszerek koordinációjával foglalkozó igazgatási bizottság Adatkezelési Technikai Bizottságának működési rendjéről és összetételéről szóló H8. sz. határozat helyébe lép. A H8. sz. határozatot ezért el kell hagyni a kilépésről rendelkező megállapodás I. mellékletének I. részéből.

               2020. december 9-én a szociális biztonsági rendszerek koordinációjával foglalkozó igazgatási bizottság jóváhagyta a szociális biztonsági rendszerek koordinációjával foglalkozó igazgatási bizottságnak a 987/2009/EK rendelet 67. és 70. cikkében, valamint az S9 sz. határozatban említett határidőknek a Covid19-világjárvány miatti meghosszabbításáról szóló H11 sz. határozatát. Ez a határozat azonban nem szerepelt a kilépésről rendelkező megállapodás I. mellékletében, ezért azt ki kell egészíteni.

               2018. október 10-én a szociális biztonsági rendszerek koordinációjával foglalkozó igazgatási bizottság jóváhagyta a valamely tagállam intézménye által a 883/2004/EK és a 987/2009/EK európai parlamenti és tanácsi rendelet alkalmazása céljából egy személy helyzetének bemutatására kiállított hordozható dokumentumok hitelességet igazoló elemekkel történő ellátásáról szóló H2. sz. ajánlást. Ez az ajánlás azonban nem szerepelt a kilépésről rendelkező megállapodás I. mellékletében, ezért azt ki kell egészíteni.

               2020. december 9-én a szociális biztonsági rendszerek koordinációjával foglalkozó igazgatási bizottság jóváhagyta a 883/2004/EK rendelet 35. és 41. cikkének végrehajtására vonatkozó visszatérítési eljárásokról szóló S11. határozatot. Ez a határozat a 883/2004/EK rendelet 35. és 41. cikkének végrehajtására vonatkozó visszatérítési eljárásokról szóló S9 sz. határozat helyébe lép. Az S9 sz. határozatot ezért el kell hagyni a kilépésről rendelkező megállapodás I. mellékletének I. részéből.

               4.Jogalap

               Az Európai Unió működéséről szóló szerződés (EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A vegyes bizottság által elfogadandó határozat joghatással bíró jogi aktus. A tervezett jogi aktus a megállapodás 166. cikke (2) bekezdésének megfelelően a felekre nézve kötelező erejű.

               A tervezett jogi aktus nem egészíti ki és nem is módosítja a megállapodás intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               A tervezett jogi aktus egyetlen célja és tartalma egyrészt a megállapodásnak a hibák, kihagyások és hiányosságok kezelése érdekében történő, a megállapodás lényegi elemeit nem változtató módosítására, másrészt pedig a megállapodásnak a megállapodásban kifejezetten előírt esetben történő módosítására vonatkozik.

               A megállapodás megkötése az Európai Unióról szóló szerződés 50. cikkének (2) bekezdésén alapult.

               Ezért és azzal az alapelvvel összhangban, hogy egy jogi aktus csak azonos típusú jogi aktussal módosítható, a javasolt határozat anyagi jogalapja az Európai Unióról szóló szerződés 50. cikkének (2) bekezdése.

               4.1.Következtetés

               A javasolt határozat jogalapja ezért az Európai Unióról szóló szerződés 50. cikkének (2) bekezdése, összefüggésben az EUMSZ 218. cikkének (9) bekezdésével.

               5.A tervezett jogi aktus kihirdetése

               Mivel a vegyes bizottság határozata módosítani fogja a kilépésről rendelkező megállapodást, elfogadását követően helyénvaló kihirdetni az Európai Unió Hivatalos Lapjában.

               2021/0303 (NLE)

               Javaslat

               A TANÁCS HATÁROZATA

               az Európai Unió által a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással létrehozott vegyes bizottságban a megállapodás módosítására irányuló határozat elfogadása tekintetében képviselendő álláspont meghatározásáról

               AZ EURÓPAI UNIÓ TANÁCSA,

               tekintettel az Európai Unióról szóló szerződésre és különösen annak 50. cikke (2) bekezdésére,

               tekintettel az Európai Unió működéséről szóló szerződésre és különösen annak 218. cikke (9) bekezdésére,

               tekintettel az Európai Bizottság javaslatára,

               mivel:

               (1)Az Unió a 2020. január 30-i (EU) 2020/135 tanácsi határozat
                  1
                révén megkötötte a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodást (a továbbiakban: a kilépésről rendelkező megállapodás), és a megállapodás 2020. február 1-jén hatályba lépett.

               (2)A kilépésről rendelkező megállapodás 164. cikke (5) bekezdésének d) pontja felhatalmazza a vegyes bizottságot az említett megállapodást módosító határozatok elfogadására, feltéve, hogy ezek a módosítások a hibák kijavítása, a kihagyások vagy más hiányosságok kezelése, illetve az e megállapodás aláírásakor előre nem látható helyzetek kezelése érdekében szükségesek, és az ilyen határozatok nem módosítják az említett megállapodás lényegi elemeit. A kilépésről rendelkező megállapodás 166. cikkének (2) bekezdése értelmében a vegyes bizottság által elfogadott határozatok kötelező erejűek az Unióra és az Egyesült Királyságra nézve, és az Uniónak és az Egyesült Királyságnak végre kell hajtania ezeket a határozatokat, amelyek a kilépésről rendelkező megállapodással azonos joghatással bírnak.

               (3)A szociális biztonsági rendszerek koordinációjával foglalkozó igazgatási bizottság egy határozata és egy ajánlása tévedésből nem szerepel a kilépésről rendelkező megállapodás I. mellékletének I. részében. Négy másik határozatot és egy ajánlást fogadtak el az átmeneti időszak vége előtt. Ezeket a határozatokat és ajánlásokat ezért bele kell foglalni ebbe a mellékletbe.

               (4)A vegyes bizottságnak a kilépésről rendelkező megállapodás 164. cikke (5) bekezdésének d) pontja értelmében határozatot kell elfogadnia e kihagyások és hiányosságok kezelése érdekében.

               (5)Helyénvaló ezért meghatározni az Unió által a vegyes bizottságban képviselendő álláspontot,

               ELFOGADTA EZT A HATÁROZATOT:

               1. cikk

               A kilépésről rendelkező megállapodás 164. cikkének (1) bekezdésével létrehozott vegyes bizottságban az Unió által – a megállapodás 164. cikke (5) bekezdésének d) pontjával összhangban hozandó határozattal kapcsolatban – képviselendő álláspont a vegyes bizottság határozatának az e határozathoz csatolt tervezetén alapul.

               2. cikk

               A vegyes bizottság határozatát az Európai Unió Hivatalos Lapjában ki kell hirdetni.

               3. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 29., 2020.1.31., 1. o.

    ---documentbreak---

               EURÓPAI BIZOTTSÁG
            Brüsszel, 2021.9.23.
            COM(2021) 593 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással létrehozott vegyes bizottságban a megállapodás módosítására irányuló határozat elfogadása tekintetében képviselendő álláspont meghatározásáról

               A NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGÁNAK AZ EURÓPAI UNIÓBÓL ÉS AZ EURÓPAI ATOMENERGIA-KÖZÖSSÉGBŐL TÖRTÉNŐ KILÉPÉSÉRŐL SZÓLÓ MEGÁLLAPODÁSSAL LÉTREHOZOTT VEGYES BIZOTTSÁG […]/2021 HATÁROZATA

               (...)

               a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás módosításáról

               A VEGYES BIZOTTSÁG,

               tekintettel a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről rendelkező megállapodásra
                  1
                (a továbbiakban: a kilépésről rendelkező megállapodás) és különösen annak 164. cikke (5) bekezdésének d) pontjára,

               mivel:

               (1)A kilépésről rendelkező megállapodás 164. cikke (5) bekezdésének d) pontja felhatalmazza a 164. cikkének (1) bekezdése értelmében létrehozott vegyes bizottságot (a továbbiakban: a vegyes bizottság) az e megállapodást módosító határozatok elfogadására, feltéve, hogy az ilyen módosítások a hibák kijavítása, a kihagyások vagy más hiányosságok kezelése, vagy a megállapodás aláírásakor előre nem látható helyzetek kezelése érdekében szükségesek, és feltéve, hogy az ilyen határozatok nem módosítják e megállapodás lényegi elemeit. A kilépésről rendelkező megállapodás 166. cikkének (2) bekezdése értelmében a vegyes bizottság által elfogadott határozatok kötelező erejűek az Unióra és az Egyesült Királyságra nézve. Az Uniónak és az Egyesült Királyságnak végre kell hajtania az ilyen határozatokat, amelyek a kilépésről rendelkező megállapodással azonos joghatással bírnak.

               (2)A jogbiztonság érdekében a kilépésről rendelkező megállapodás I. mellékletének I. részét módosítani kell a szociális biztonsági rendszerek koordinációjával foglalkozó igazgatási bizottságnak a kilépésről rendelkező megállapodás I. mellékletének I. részében nem szereplő öt határozatának és két ajánlásának hozzáadásával, valamint két határozat elhagyásával, melyek helyébe az új határozatok léptek,

               ELFOGADTA EZT A HATÁROZATOT:

               1. cikk

               A kilépésről rendelkező megállapodás a következőképpen módosul:

               (1)A kilépésről rendelkező megállapodás I. mellékletének I. része az „Alkalmazandó jogszabályok (A sorozat)” címszó alatt kiegészül a szociális biztonsági rendszerek koordinációjával foglalkozó igazgatási bizottságnak a 987/2009/EK európai parlamenti és tanácsi rendelet 19. cikkének (2) bekezdésében említett tanúsítvány kibocsátásáról szóló A1. sz. ajánlásával
                  2
               ;

               (2)A kilépésről rendelkező megállapodás I. mellékletének I. része az „Elektronikus adatcsere (E sorozat)” címszó alatt kiegészül az E6. sz. határozattal
                  3
                annak az időpontnak a meghatározásáról, amikor egy elektronikus üzenet a szociális biztonságra vonatkozó információk elektronikus adatcseréje (EESSI) rendszerben jogi szempontból kézbesítettnek minősül;

               (3)A kilépésről rendelkező megállapodás I. mellékletének I. része a „Horizontális kérdések (H sorozat)” címszó alatt kiegészül a szociális biztonsági rendszerek koordinációjával foglalkozó igazgatási bizottságnak a 987/2009/EK európai parlamenti és tanácsi rendelet 67. és 70. cikkében, valamint az S9 sz. határozatban említett határidőknek a Covid19-világjárvány miatti meghosszabbításáról szóló H9. sz. határozatával
                  4
               ;

               (4)A kilépésről rendelkező megállapodás I. mellékletének I. része a „Horizontális kérdések (H sorozat)” címszó alatt kiegészül a szociális biztonsági rendszerek koordinációjával foglalkozó igazgatási bizottságnak a szociális biztonsági rendszerek koordinációjával foglalkozó igazgatási bizottság Adatkezelési Technikai Bizottságának működési rendjéről és összetételéről szóló H 10. sz. határozatával
                  5
               ;

               (5)A kilépésről rendelkező megállapodás I. mellékletének I. része a „Horizontális kérdések (H sorozat)” címszó alatt kiegészül a szociális biztonsági rendszerek koordinációjával foglalkozó igazgatási bizottságnak a 987/2009/EK rendelet 67. és 70. cikkében, valamint az S9 sz. határozatban említett határidőknek a Covid19-világjárvány miatti meghosszabbításáról szóló H11 sz. határozatával
                  6
               ;

               (6)A kilépésről rendelkező megállapodás I. mellékletének I. része a „Horizontális kérdések (H sorozat)” címszó alatt kiegészül a szociális biztonsági rendszerek koordinációjával foglalkozó igazgatási bizottságnak a valamely tagállam intézménye által a 883/2004/EK és a 987/2009/EK európai parlamenti és tanácsi rendelet alkalmazása céljából egy személy helyzetének bemutatására kiállított hordozható dokumentumok hitelességet igazoló elemekkel történő ellátásáról szóló H2. sz. ajánlásával
                  7
               ;

               (7)A kilépésről rendelkező megállapodás I. mellékletének I. része a „Betegség (S sorozat)” címszó alatt kiegészül a szociális biztonsági rendszerek koordinációjával foglalkozó igazgatási bizottságnak a 883/2004/EK rendelet 35. és 41. cikkének végrehajtására vonatkozó visszatérítési eljárásokról szóló S11. határozatával
                  8
               ;

               (8)A kilépésről rendelkező megállapodás I. mellékletének I. részéből a következő jogi aktusokat el kell hagyni:

               a)A szociális biztonsági rendszerek koordinációjával foglalkozó igazgatási bizottságnak a szociális biztonsági rendszerek koordinációjával foglalkozó igazgatási bizottság Adatkezelési Technikai Bizottságának működési rendjéről és összetételéről szóló H8. sz. határozata, amelynek helyébe a szociális biztonsági rendszerek koordinációjával foglalkozó igazgatási bizottságnak a szociális biztonsági rendszerek koordinációjával foglalkozó igazgatási bizottság Adatkezelési Technikai Bizottságának működési rendjéről és összetételéről szóló H 10. sz. határozata lép,

               b)A szociális biztonsági rendszerek koordinációjával foglalkozó igazgatási bizottságnak a 883/2004/EK rendelet 35. és 41. cikkének végrehajtására vonatkozó visszatérítési eljárásokról szóló S9 sz. határozata, amelynek helyébe a szociális biztonsági rendszerek koordinációjával foglalkozó igazgatási bizottságnak a 883/2004/EK rendelet 35. és 41. cikkének végrehajtására vonatkozó visszatérítési eljárásokról szóló S11. határozata lép.

               2. cikk

               Ez a határozat az elfogadását követő napon lép hatályba.

               Kelt ….,

               a vegyes bizottság részéről

               a társelnökök

                     (1)

                     HL L 29., 2020.1.31., 7. o.

                     (2)

                        HL C 183., 2018.5.29., 5. o.

                     (3)

                        HL C 355., 2018.10.4., 5. o.

                     (4)

                        HL C 259., 2020.8.7., 9. o.

                     (5)

                        HL C 89., 2021.3.16., 6. o.

                     (6)

                        HL C 170., 2021.5.6., 4. o.

                     (7)

                        HL C 147., 2019.4.29., 6. o.

                     (8)

                        HL C 236., 2021.6.18., 4. o.


               EURÓPAI BIZOTTSÁG
            Brüsszel, 2021.9.23.
            COM(2021) 594 final
            2021/0304(NLE)
            Javaslat
            A TANÁCS HATÁROZATA
            az Európai Unió által a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással létrehozott vegyes bizottságban a megállapodás szerinti választottbírói testület tagjaként szolgálni kész és arra alkalmas 25 személyt tartalmazó jegyzék összeállításáról szóló határozat módosításával kapcsolatban képviselendő álláspontról

               INDOKOLÁS

               1.A javaslat tárgya

               A Bizottság javasolja, hogy a Tanács határozza meg az Unió által a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással (a továbbiakban: a kilépésről rendelkező megállapodás) létrehozott vegyes bizottságban a megállapodás szerinti választottbírói testület tagjaként szolgálni kész és arra alkalmas 25 személyt tartalmazó jegyzék összeállításáról szóló 7/2020 határozat módosításáról szóló vegyes bizottsági határozattal kapcsolatban képviselendő álláspontot.

               2.A JAVASLAT HÁTTERE

               2.1.A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás

               A kilépésről rendelkező megállapodás meghatározza az Egyesült Királyságnak az Unióból és az Euratomból való rendezett kilépésére vonatkozó szabályokat. A kilépésről rendelkező megállapodás 2020. február 1-jén hatályba lépett.

               2.2.A vegyes bizottság

               A kilépésről rendelkező megállapodás 164. cikkének (1) bekezdése alapján létrehozott vegyes bizottság az Unió és az Egyesült Királyság képviselőiből áll. A vegyes bizottság elnökségét az Unió és az Egyesült Királyság közösen látja el. A kilépésről rendelkező megállapodás VIII. melléklete meghatározza a vegyes bizottság eljárási szabályzatát. A vegyes bizottság évente legalább egyszer ülésezik, vagy az Unió vagy az Egyesült Királyság kérelmére ül össze, és az ülései ütemezését és napirendjét közös megegyezéssel határozza meg.

               A vegyes bizottság feladatait a kilépésről rendelkező megállapodás 164. cikke határozza meg, és azok elsősorban a következőkből állnak:

               ·a megállapodás végrehajtásának és alkalmazásának felügyelete közvetlenül vagy a vegyes bizottságnak jelentést tevő szakbizottságok munkáján keresztül,

               ·határozatok és ajánlások elfogadása, ideértve a megállapodás módosításait az abban előírt esetekben,

               ·a megállapodás értelmezésével és alkalmazásával kapcsolatban esetlegesen felmerülő problémák megelőzése és viták rendezése.

               2.3.A vegyes bizottság tervezett jogi aktusa

               A kilépésről rendelkező megállapodás 171. cikkének (1) bekezdésével összhangban a vegyes bizottság az átmeneti időszak végéig összeállította azon 25 személy jegyzékét, akik készek és alkalmasak arra, hogy választottbírói testület tagjaként szolgáljanak. A 171. cikk (1) bekezdésének utolsó mondata értelmében a vegyes bizottság gondoskodik arról, hogy a jegyzék mindenkor megfeleljen a kilépésről rendelkező megállapodásban meghatározott különös követelményeknek.

               A tervezett határozat célja a jegyzék naprakésszé tétele, mivel a listán szereplő választottbírók egyike – uniós intézmény tagjának történő kinevezése miatt – már nem felel meg a kilépésről rendelkező megállapodás 171. cikkének (2) bekezdésében meghatározott követelményeknek.

               A kilépésről rendelkező megállapodás 166. cikke (2) bekezdésének megfelelően a tervezett határozat kötelező erejű lesz a Felekre nézve. Az eljárási szabályzat 9. szabályának megfelelően a vegyes bizottság által elfogadott határozatokban szerepelnie kell a hatálybalépésük időpontjának.

               3.Az Unió által képviselendő álláspont

               A kilépésről rendelkező megállapodással összhangban a vegyes bizottság a kilépésről rendelkező megállapodás értelmezésével kapcsolatos viták esetére összeállította a választottbírók jegyzékét, amely 2021. január 1-jén hatályba lépett.

               Ebben a jegyzékben szerepel öt személy, akik – az Unió és az Egyesült Királyság közös megállapodása alapján – a választottbírói testület elnöki tisztségét töltik be. A jegyzékben szerepel továbbá 20 személy, akik a választottbírói testület rendes tagjai; közülük 10-re az Unió, 10-re pedig az Egyesült Királyság tett javaslatot.

               A választottbírói testületi tagok uniós jegyzékében szereplő 10 tag közül egy személyt 2021. október 7-i kezdettel a Bíróság főtanácsnokának neveztek ki. A kilépésről rendelkező megállapodás 171. cikkének (2) bekezdésével összhangban a jegyzék nem tartalmazhat olyan személyeket, akik az uniós intézmények tagjai, tisztviselői vagy egyéb alkalmazottai, ezért a jegyzéket módosítani kell.

               A 2020. december 22-i (EU) 2020/2232 tanácsi határozat II. melléklete tartaléklistát hoz létre a kilépésről rendelkező megállapodás szerinti választottbírói testületnek az Unió által kinevezett tagjaiként szolgálni kész és arra alkalmas személyekről, akikkel az Unió igényei szerint felveheti a kapcsolatot, amikor a vegyes bizottságnak a 171. cikk (1) bekezdésének utolsó mondatával összhangban naprakésszé kell tennie a 25 főt tartalmazó jegyzéket.

               Az Unió által képviselendő álláspontnak ezért támogatnia kell a vegyes bizottság határozatának elfogadását, amely oly módon módosítja a megállapodás szerinti választottbírói testület tagjaként szolgálni kész és arra alkalmas 25 személyt tartalmazó jegyzék összeállításáról szóló vegyes bizottsági határozatot, hogy a választottbírói tisztség betöltésére vonatkozó követelményeket már nem teljesítő tagot felváltja egy, a tartaléklistán szereplő személlyel.

               4.Jogalap

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A vegyes bizottság által elfogadandó határozat egy megállapodással létrehozott szervben az Unió által képviselendő álláspont kialakítására vonatkozik, amennyiben ennek a szervnek joghatással bíró jogi aktust kell elfogadnia. A megállapodás 166. cikke (2) bekezdésének megfelelően a tervezett jogi aktus a Felek jogára nézve kötelező erejű lesz.

               A tervezett jogi aktus nem egészíti ki és nem módosítja a megállapodás intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               A tervezett jogi aktus célkitűzése és tartalma az Unió álláspontjának kialakítása azon személyek jegyzékével kapcsolatban, akik készek és alkalmasak arra, hogy a kilépésről rendelkező megállapodás szerinti választottbírói testületek tagjaiként szolgáljanak. A megállapodás megkötésének jogalapja az Európai Unióról szóló szerződés 50. cikkének (2) bekezdése volt.

               A javasolt határozat jogalapja ezért az Európai Unióról szóló szerződés 50. cikkének (2) bekezdése, összefüggésben az EUMSZ 218. cikkének (9) bekezdésével.

               5.A tervezett jogi aktus kihirdetése

               Mivel a vegyes bizottság határozatának célja azon személyek jegyzékének módosítása, akik készek és alkalmasak arra, hogy a kilépésről rendelkező megállapodás szerinti választottbírói testületek tagjaiként szolgáljanak, a vegyes bizottság határozatát elfogadását követően helyénvaló kihirdetni az Európai Unió Hivatalos Lapjában.

               2021/0304 (NLE)

               Javaslat

               A TANÁCS HATÁROZATA

               az Európai Unió által a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással létrehozott vegyes bizottságban a megállapodás szerinti választottbírói testület tagjaként szolgálni kész és arra alkalmas 25 személyt tartalmazó jegyzék összeállításáról szóló határozat módosításával kapcsolatban képviselendő álláspontról

               AZ EURÓPAI UNIÓ TANÁCSA,

               tekintettel az Európai Unióról szóló szerződésre és különösen annak 50. cikke (2) bekezdésére,

               tekintettel az Európai Unió működéséről szóló szerződésre és különösen annak 218. cikke (9) bekezdésére,

               tekintettel az Európai Bizottság javaslatára,

               mivel:

               (1)A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodást (a továbbiakban: a kilépésről rendelkező megállapodás) az Unió az (EU) 2020/135 tanácsi határozat
                  1
                révén megkötötte, és a megállapodás 2020. február 1-jén hatályba lépett.

               (2)A kilépésről rendelkező megállapodás 171. cikkének (1) bekezdése szerint a vegyes bizottság a kilépésről rendelkező megállapodásban meghatározott átmeneti időszak végéig összeállította azon 25 személy jegyzékét, akik készek és alkalmasak arra, hogy választottbírói testület tagjaiként szolgáljanak. A vegyes bizottságnak gondoskodnia kell arról, hogy a jegyzék mindenkor megfeleljen a követelményeknek.

               (3)A kilépésről rendelkező megállapodás 171. cikkének (2) bekezdése szerint a jegyzék nem tartalmazhat olyan személyeket, akik az uniós intézmények, illetve valamely tagállam kormányának vagy az Egyesült Királyság kormányának tagjai, tisztviselői vagy egyéb alkalmazottai.

               (4)Az Unió által javasolt jegyzékben szereplő személyek egyikét a Bíróság főtanácsnokának nevezték ki, így már nem teljesíti a választottbírói tisztség betöltésére vonatkozó, a kilépésről rendelkező megállapodásban meghatározott feltételeket.

               (5)Ezért e tagot fel kell váltani egy olyan személlyel, aki szerepel a kilépésről rendelkező megállapodás szerinti választottbírói testületnek az Unió által kinevezett tagjaiként szolgálni kész és arra alkalmas személyeknek – a 2020. december 22-i (EU) 2020/2232 tanácsi határozat II. mellékletében meghatározott – tartaléklistáján.

               (6)Helyénvaló meghatározni az Unió által a vegyes bizottságban képviselendő álláspontot,

               ELFOGADTA EZT A HATÁROZATOT:

               1. cikk

               A kilépésről rendelkező megállapodás 164. cikkének (1) bekezdésével létrehozott vegyes bizottságban az Unió által a kilépésről rendelkező megállapodás szerinti választottbírói testület tagjaként szolgálni kész és arra alkalmas 25 személyt tartalmazó jegyzék módosításával kapcsolatban képviselendő álláspont a vegyes bizottság határozatának az e határozathoz csatolt tervezetén alapul.

               2. cikk

               A vegyes bizottság határozatát az Európai Unió Hivatalos Lapjában ki kell hirdetni.

               3. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Tanács (EU) 2020/135 határozata (2020. január 30.) a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás megkötéséről (EGT-vonatkozású szöveg) (HL L 29., 2020.1.31., 1. o.).

    ---documentbreak---

               EURÓPAI BIZOTTSÁG
            Brüsszel, 2021.9.23.
            COM(2021) 594 final
            MELLÉKLET
            a következőhöz:
            JavaslatA Tanács határozata
            az Európai Unió által a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással létrehozott vegyes bizottságban a megállapodás szerinti választottbírói testület tagjaként szolgálni kész és arra alkalmas 25 személyt tartalmazó jegyzék összeállításáról szóló határozat módosításával kapcsolatban képviselendő álláspontról

               MELLÉKLET

               A NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGÁNAK AZ EURÓPAI UNIÓBÓL ÉS AZ EURÓPAI ATOMENERGIA-KÖZÖSSÉGBŐL TÖRTÉNŐ KILÉPÉSÉRŐL SZÓLÓ MEGÁLLAPODÁSSAL LÉTREHOZOTT VEGYES BIZOTTSÁG […]/2021 HATÁROZATA

               (...)

               a megállapodás szerinti választottbírói testület tagjaként szolgálni kész és arra alkalmas 25 személyt tartalmazó jegyzék összeállításáról szóló 7/2020 határozat módosításáról

               A VEGYES BIZOTTSÁG,

               tekintettel a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodásra
                  1
                (a továbbiakban: a kilépésről rendelkező megállapodás) és különösen annak 171. cikke (1) és (2) bekezdésére,

               mivel:

               (1)A kilépésről rendelkező megállapodás 171. cikkének (1) bekezdése szerint a vegyes bizottság az említett megállapodásban meghatározott átmeneti időszak végéig összeállította azon 20 személy jegyzékét, akik készek és alkalmasak arra, hogy választottbírói testület rendes tagjaként szolgáljanak. A vegyes bizottságnak gondoskodnia kell arról, hogy a jegyzék mindenkor megfeleljen a követelményeknek.

               (2)A kilépésről rendelkező megállapodás 171. cikkének (2) bekezdése szerint a jegyzék nem tartalmazhat olyan személyeket, akik az uniós intézmények, illetve valamely tagállam kormányának vagy az Egyesült Királyság kormányának tagjai, tisztviselői vagy egyéb alkalmazottai.

               (3)Az Unió által javasolt jegyzékben szereplő személyek egyikét uniós intézmény tagjának nevezték ki, így már nem teljesíti a választottbírói tisztség betöltésére vonatkozó, a kilépésről rendelkező megállapodásban meghatározott feltételeket.

               (4)Ezért az említett személyt fel kell váltani,

               ELFOGADTA EZT A HATÁROZATOT:

               1. cikk

               A kilépésről rendelkező megállapodás szerinti választottbírói testület rendes tagjainak a 7/2020 vegyes bizottsági határozat I. mellékletében foglalt uniós jegyzéke a következőképpen módosul:

               Tamara ĆAPETA helyére Ezio PERILLO lép.

               2. cikk

               Ez a határozat az elfogadását követő napon lép hatályba.

               Kelt …,

               a vegyes bizottság részéről

               a társelnökök

                     (1)

                           HL L 29., 2020.1.31., 7. o.